CELEX: 62015TN0307
Language: mt
Date: 2015-06-05 00:00:00
Title: Kawża T-307/15: Rikors ippreżentat fil-5 ta’ Ġunju 2015 – 1&1 Telecom vs Il-Kummissjoni

20150731042616992015/C 270/443072015TC27020150817MT01MTINFO_JUDICIAL20150605353621Kawża T-307/15: Rikors ippreżentat fil-5 ta’ Ġunju 2015 – 1&1 Telecom vs Il-Kummissjoni
 ---documentbreak--- C2702015MT3510120150605MT0044351362Rikors ippreżentat fil-5 ta’ Ġunju 2015 – 1&1 Telecom vs Il-Kummissjoni
   (Kawża T-307/15)2015/C 270/44Lingwa tal-kawża: l-Ingliż
      Partijiet
   
   
      Rikorrenti: 1&1 Telecom GmbH (Montabaur, il-Ġermanja) (rappreżentanti: J. Murach, J. Schmidt u R. Klotz, avukati, u P. Alexiadis, Solicitor)
   
      Konvenuta: Il-Kummissjoni Ewropea
   
      Talbiet
   
   
            —
         
         
            tannulla d-Deċiżjoni tal-Kummissjoni Ewropea C(2014) 4443 adottata fit-2 ta’ Lulju 2014 fil-Każ Nru COMP/M.7018 – Telefónica Deutschland vs E-Plus (id-“Deċiżjoni”) li tiddikjara l-konċentrazzjoni bejn Telefónica Deutschland Holding AG u EPlus Mobilfunk GmbH & Co KG kompatibbli mas-suq komuni u l-funzjonament tal-Ftehim ŻEE, suġġett għall-konformità ta’ Telefónica mal-impenji stabbiliti fl-Annessi għad-Deċiżjoni; u
         
      
            —
         
         
            tikkundanna lill-Kummissjoni tbati l-ispejjeż tagħha u dawk tar-rikorrenti.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
            1.
         
         
            L-ewwel motiv, ibbażat fuq li meta stabbilixxiet jekk il-konċentrazzjoni twassalx għal għal impediment sinjifikattiv għal kompetizzjoni effettiva (“ISKE”), il-Kummissjoni kisret rekwiżiti proċedurali essenzjali billi naqset milli tagħti motivazzjoni, inkluż id-dmir tagħha ta’ diliġenza, u wettqet żball manifest fl-implementazzjoni tar-regoli tal-Unjoni dwar kontroll ta’ amalgamazzjoni relatati ma’:
            
                     —
                  
                  
                     n-nuqqas li jsir analiżi sena tal-effetti vertikali tal-konċentrazzjoni;
                  
               
                     —
                  
                  
                     l-insuffiċjenza tal-motivazzjoni favur il-konklużjoni li jista’ jitħalla miftuħ jekk il-konċentrazzjoni twassalx għal ISKE fis-suq bl-ingrossa għal aċċess u oriġini ta’ telefonati fil-Ġermanja; u
                  
               
                     —
                  
                  
                     l-insuffiċjenza tal-motivazzjoni fir-rigward tal-konklużjonijiet milħuqa dwar l-effetti koordinati orizzontali fis-suq bl-ingrossa għal aċċess u oriġini ta’ telefonati u fis-suq tat-telekomunikazzjonijiet mobbli bl-imnut fil-Ġermanja.
                  
               
      
            2.
         
         
            It-tieni motiv, ibbażat fuq li l-Kummissjoni wettqet żbalji serji ta’ liġi u żbalji manifesti ta’ evalwazzjoni meta:
            
                     —
                  
                  
                     aċċettat l-impenji finali proposti minn Telefónica;
                  
               
                     —
                  
                  
                     ikkonkludiet li dawn l-impenji finali jindirizzaw b’mod sħiħ l-iISKE; u
                  
               
                     —
                  
                  
                     awtorizzat il-konċentrazzjoni suġġetta għall-konformità ta’ Telefónica mal-impenji.
                  
               
      
            3.
         
         
            It-tielet motiv, ibbażat fuq li l-Kummissjoni, meta adottat id-Deċiżjoni, għamlet użu ħażin mill-poteri tagħha billi ħadet inkunsiderazzjoni kunsiderazzjonijiet ta’ politika mhux relatati mal-kompetizzjoni minflok ma segwiet l-għanijiet ta’ kompewtizzjoni tat-Trattati u tar-Regolament tal-Unjoni Ewropea dwar l-Amalgamazzjonijiet (“RUEA”) (
                  1
               ).
         
      (
         1
      )	Regolament tal-Kunsill (KE) Nru 139/2004, tal-20 ta’ Jannar 2004, dwar il-kontroll ta’ konċentrazzjonijiet bejn impriżi (ir-Regolament tal-KE dwar l-Għaqdiet) (ĠU Edizzjoni Speċjali bil-Malti, Kapitolu 8, Vol. 3, p. 40)